Публикувана на Вторник, 05 Май 2015 14:03\nЕдин коментар на поета Иван НИКОЛОВ от Босилеград\nЗа разследването на извършителите и мотивите на едно престъпление, най-важното е да се отговори на въпроса: кой би имал най-голяма полза от него? И така, кой би имал най-голяма полза от закриването на КИЦ „Босилеград“?\nАко се знае, че КИЦ-а винаги е бил носител на промените и стожер на българските национални и европейски принципи и ценности в Босилеград, няма никакво съмнение, че само великосръбската политика от края на 19 и началото на 20 век може да спечели от неговото закриване. Целта на тази политика винаги е била да посърби българите в Македония и Западните покрайнини и окончателно да овладее българските държавни територии. Кметската власт в Босилеград принадлежи именно на тази политика. Демократичната партия на Сърбия на д-р Воислав Кощуница е основана именно върху този консервативен национализъм, а кметът на Босилеград Владимир Захариев продължава да седи в президентството на тази партия дори и след като д-р Кощуница си подаде оставката от лидерския пост и слезе от сръбската политическа сцена.\nЕто защо, на срещата с българският премиер г-н Бойко Борисов през февруари 2015г., кметът Владимир Захариев и неговият помощник Стефан Стойков дума не обелиха за тежкото положение на българското малцинство и за новите предизвикателства: необходимостта от регионално сътрудничество и външни инвестиции в стопанството, инфраструктурнипроекти, нови гранични пунктове, европейските програми за трансгранично сътрудничество, опазване на българския език и българската просвета и култура, спазване на правата на българите в контекста на сръбското еврочленство и пр. Срещата изцяло бе използвана за дискредитиране и компрометиране на най-активната българска организация в Западните покрайнини – Културно-информационния център „Босилеград“ с цел неговото закриване или поне сменяване на ръководството му. Колкото и чудно да звучи, опитите на Захариев да злепостави и закрие КИЦ „Босилеград“ са напълно естествени и очаквани от гледна точка на стратегическите цели на сръбската политика в Западните покрайнини. След срещата с премиера Борисов, най-накрая паднаха гащите на босилеградските управници и пред лицето на българската общественост лъсна целият им оцапан сърбомански задник! Ако бяха успели, Захариев и Стойков в Белград сигурно щяха да получат признания и награди. Със сигурност щяха да им простят и всички останали грехове и престъпления, които направиха по време на своето безконтролно 14-годишно управление. Престъпления, за които във всяка нормална демократична държава се изричат тежки наказания.\nЕстествено, реакциите на българските организации в Западните покрайнини, в България и по света, на обществеността и медиите бяха съкрушителни както за самите тях, така и за техните поръчители, но и за някои от невежите им съучастници в София. За ония които са по-навътре в нещата, е съвършено ясно на кого може да пречат КИЦ и ДСБ.\nПисмата за поддръжка на кмета\nИзправени пред острите медийни реакции в България, Захариев и Стойков направиха още един погрешен ход – тръгнаха да пишат сами за себе си подкрепителни (а ла Милошевич!) писма, в които атакуваха КИЦ и ДСБ с абсолютно същият сърбо-комунистически арсенал от 90-те години на миналия век! При това имаха глупостта да изпратят тия нескопосани писма на някои институции и медии в България с наивната надежда, че те ще ги приемат за чиста монета. С изключение на една неутрална статийка в „Труд“, други медии в България не им обърнаха никакво внимание. Убеден, че може да манипулира и българската общественост по начина, по който баламосва избирателите си в Босилеград, зам.-кметът Стойков седна пред една камера, изчете писмата и ги качи на Ютюб под претенциозното заглавие „Истината е само една“. Естествено, ако Стойков и Захариев бяха напълно убедени в истината си, те щяха да я кръстосат с опонентите си пред камерите и пред един добър журналист, а не да импровизират по един смешен и наивен начин.\nВ тия писма, в които граматическите грешки са повече от написаните думи, Захариев, Стойков и финансово зависимите от общинския бюджет органи и институции, се опитаха да симулират някаква масова (мазохистична?) „любов“ и „подкрепа“ на босилеградските граждани за унищожителната политика, която кметската власт провежда срещу самите тях!?\nАнализът на това полуграмотно словоблудство недвусмислено показва и неговите цели: компрометиране и дискредитиране на КИЦ „Босилеград“ и Демократичния съюз на българите и техните най-активни дейци поотделно като „мошеници“, „измамници“, „българи по професия“, „българи за пари“ и пр. Другата цел е да се отклони общественото внимание от истинските политически измамници, които по престъпен начин печелят избори след избори, по престъпен начин управляват и оставят само престъпни резултати след себе си.\nТия похвати са известни от школата на сталинисткия прокурор Андрей Вишински. Сатанизирането на противника е само подготовка за физическото му отстраняване. Тия методи неведнъж са прилагани срещу най-ярките вестители на модерното и прогресивното. Спомнете си премиера Зоран Джинджич. Преди да бъде застрелян на входа на Правителството, медиите месеци наред водиха компроматна медийна война срещу него като „НАТО предател“, „германски шпионин“, „мафиот“, „престъпник“, „чуждестранен агент“ и пр. Поръчителите на атентата и до днес са неизвестни, но повечето анализатори в региона са съгласни, че следите на това убийство водят в кабинета на тогавашният президент на Сърбия Воислав Кощуница. Целта – Сърбия да се отклони от европейския път. Мотивите – да се избегне или отложи отговорността на политиците и генералите, замесени във военните престъпления по време на гражданската война в бивша Югославия. Само че, за разлика от Кощуница, който последователно си остана на националистическите, антинатовски и антиевропейски позиции и слезе от сръбската политическа сцена, физическите убийци на единствения сръбски проевропейски политик Джинджич, днес вече са „по-големи европейци“ и от него и с всичкия си цинизъм носят цветя на гроба му и го оплакват!\nНяма никакво съмнение, че като прилежни ученици на тая школа и нашите професионални супер-сръбски патриоти, прилагат същият метод: сатанизирайки и премахвайки лошите „българи за пари“, „мошеници“ и „измамници“, те самите да яхнат вълната и от потъващия национал-комунистически сръбски кораб да изплуват като велики „безплатни“ и „истински“ българи - нищо, че още не са научили да пишат и да четат на български език! Защо ли тогава не се разкаят и не напуснат сръбските националистически партии? Защо ли не се разграничат от политиката, която освен всичко друго, унищожи и българския език (което се вижда и от техните писма). Защо ли продължават активно да провеждат тази унищожителна политика?\nОт десетината писма, които кметската власт и подопечните й общински органи изпратиха до „всички медии и компетентни институции“ в България не си личи никакво покаяние. Което означава, че те си остават верни на политиката и задачите на своите централи в Белград. Самите писма издават истинския „занаят“ на авторите им и в друго време и при други обстоятелства нямаше да заслужават никакво внимание.\nНо днес и тук, все още се налага да ги анализираме и коментираме.\nПисмата на Общинския съвет, Националния съвет на българското национално малцинство и Спортното дружество „Младост“ всъщност се припокриват и са писани от един автор.\nВ писмо № 06-100/2015 на Общинския съвет се спекулира с близостта на кмета Владимир Захариев с премиера на България г-н Бойко Борисов и „надлежните министерства“ - близост, която неведнъж е подчертавана във всички публични изказвания на кмета?! За сляпо вярващите тази близост е безспорна. За трезвомислещите „близостта“ между премиера на европейска България и кмета на една сръбска община от антиевропейска и антинатовска Сърбия, е меко казано, смешна. Пожълтелите и размити снимки от мобилен телефон на общинския календар за 2013 г. на които кметът е сложил ръка на рамото на г-н Борисов, също не са основание за „близост“. Това по-скоро демонстрира просташкото нахалство на малкия човечец, който, снимайки се с „големите“ иска да погъделичка самочувствието си и да добави един сантиметър към ръста си.\nДори и „референтите“ за ВМА и българското гражданство, назначени (противно на всички действащи сръбски закони!) в общината, които „безплатно“ обработвали документите за „медицински прегледи във ВМА“ и „българско гражданство“ за разлика от „някои сдружения и физически лица“, които „зимат пари в името на нашта българщина“, не оставят впечатление за високия „хуманизъм“ с бланко подписаните „подкрепителни писма“ за кмета.\nПърво - от кмета би трябвало да се очаква, като представител на сръбската власт, да гарантира на гражданите на Босилеград да се лекуват в Сърбия, където си плащат медицинските застраховки. Ако те „безплатно“ се лекуват за сметка на българската държава, кметът няма нищо общо с това. Хуманизмът в тоя случай е за сметка на България, или по-точно за сметка на българските данъкоплатци, но тогава се поставя въпросът къде са нашите пари които ние, като сръбски данъкоплатци, задължително внасяме в сръбската здравноосигурителна каса?\nВторо, какво му е „безплатното“ на „обработените“ в общината документи за българско гражданство? Ако са „безплатни“, тогава те са фалшиви, а ако са истински, тогава не са безплатни. За да е валиден един държавен документ за него трябва да се плати такса. Следователно, за актовете за раждане, уверенията от общината, полицията, съда и медицинските удостоверения се плащат държавни такси, предвидени със закона. В България се плащат преводи и легализация от сръбски на български език, пак се плащат такси, даже и „безплатните“ превози до София и обратно се плащат (и то напълно незаконно) от общинския бюджет.\nТрето, „сдруженията“ (КИЦ „Босилеград“) съвсем законно се занимават с документите за българско гражданство на основание чл. 3, ал. 2 от Закона за българите живеещи извън Република България, а „физическите лица“, включително и тия които подават от името на общината - на основание нотариално заверени пълномощни. Те не „зимат пари в името на нашта българщина“, а в името на конкретно свършена работа която, както и всяка друга работа, струва пари. Към днешна дата, така е предвидено с българското законодателство и тази схема е единствено работещата. Даже услугите на упълномощените „физически лица“ са далеч по-евтини, отколкото ако човек тръгне сам да си подава документи за българско гражданство. Освен това, има и конкуренция между тях, така че цените реално са много по-ниски. Много по-интересно е да се разбере, на основание на кой закон от българското или сръбското законодателство, „референтите“ в общината се занимават с българско гражданство и какво в случая е „безплатното“? Няма нищо „безплатно“. Въпросът е само кой плаща. Ако плаща кметът от общинският бюджет с народни пари, тогава ние като данъкоплатци имаме право да питаме по кой закон и от кой фонд той плаща частните сметки на кандидатите за българско гражданство? Във всяка друга държава това не само щеше да бъде обществен скандал, но и финансово нарушение, за което се отговаря пред закона. С оглед на това, че от кмета още не е потърсена финансова отговорност, единственото обяснение е, че е покровителстван от някого. Въпросът е от кого и защо? И докога?\nПо-нататък в писмото се спекулира, че КИЦ-а не искал „едновременно“ с кмета да отбелязва поклонението пред паметника на Левски. Вече обяснихме, че за нас, като почитатели и последователи на Левски, е въпрос на чест да не стоим пред неговия паметник с хората, които правят партизански паметни чешми на три крачки от паметника на Левски и отбелязват „Деня на освобождението на Босилеград от българската фашистка окупация“, а после с мирна съвест изпращат децата си да учат и самите те да се лекуват, и то „безплатно“, в същата тази „фашистка“ България. Съжаляваме, но КИЦ не може да бъде „мост на сътрудничество“ между жертвите и престъпниците.\nПодмятанията, че ДСБ бил „загубил доверие сред гласоподавателите“ и от него останали само „няколко самохвалци“ всъщност е автогол за автора на писмото. Ако сме толкова малко и незначителни, защо тогава КИЦ и ДСБ вече две десетилетия са нощен кошмар не само за кмета и неговата партийна дружинка, но и за цялата сръбска власт? Защо тогава стигнаха и до българският премиер в стремежа си да ни закрият? Те сами си признават защо единствената българска партия в Сърбия, ДСБ, последователно защитаваща правата и интересите на българското малцинство и европейските принципи и ценности (от които зависи членството на Сърбия в ЕС!) е толкова маргинализирана и пренебрегната в „демократичното царство“ на кмета Захариев. В това „царство“ най-голямото престъпление е свободата на словото, а признатите поети, писатели и най-последователни борци за българският език, за опазване на българското културно-историческото наследство, за правата на човека и за правата на малцинствата, за него са просто “мошеници“ и „измамници“?! Уважаеми другари, в демократичните общества силата на една партия не се мери с броя на купените и изнудени на изборите гласове, а със силата и стойността на идеите, които я движат. Това се прави чрез демократичен политически диалог в медиите и в демократично избраните институции. Колко са „демократични“ институциите на Владимир Захариев си личи от севернокорейската дисциплина с която от 13 члена на Общинският съвет всичките са подписали поднесеното писмо! Няма против, няма въздържал се! Подписали са го дори и ония, на които КИЦ-а е съдействал да завършат образованието си в България. Ясно е защо. Защото „бащицата“ е този, който ги назначава и уволнява от работа; той е този, който с народни пари купува тяхната съвест. Ето, това е истината за престъпното управление в Босилеград. Истина, която може да се прочете в прав текст или между редовете, написани по един изключително неграмотен начин, но прилежно и дисциплинирано подписани от 13 (дребни) души с висше образование!\nНационалният съвет на БНМ\nВ същият подмазвачески дух е написано и „Демантното писмо“ № 07/2015 от името на Националният съвет на българското национално малцинство, подписано от зам.-председател С. Стойков.\nИ от това писмо се вижда, че председателят и зам.-председателят на Националния съвет на българското национално малцинство Владимир Захариев и Стефан Стойков, искат да защитят кмета и зам. кмета Владимир Захариев и Стефан Стойков, т.е. самите себе си от критиките, отправени към тях от КИЦ и ДСБ! Не е ясно дали това писмо е написано на базата на решение, прието на заседание на Националния съвет след разискване и гласуване, или, което е по-вероятно, Националния съвет изобщо да не е запознат с него. И дали такова писмо изобщо може да се вмести в предвидените със закона правомощия на Националните съвети, които както знаем, се занимават с конституционните права на малцинствата в областта на образованието на майчин език, информирането, културата и служебната употреба на езика и писмото? Явно, тоталитарните методи на работа усвоени в 14-годишната кметска практика, сега се налагат и на Националния съвет. Върховният арбитър на „истината“ Стефан Стойков си позволява да командари и на КИЦ и на ДСБ, сякаш само той и кметът са осенени от Божия промисъл да определят кое е истина и кое не е. Иначе, самото съдържание на писмото е изпъстрено с клевети, безпочвени обвинения и омаловажаване на другите и голословни оправдания и хвалби за кмета. Много елементарно.\nПочти същите тези се промъкват и в другите писма „за подръжка на кмета“ - от Спортното дружество (което пак е под ръководството на Стефан Стойков), „референта“ за ВМА, Културния център, Основното училище и Гражданско сдружение „ЦИФ“. Сред безсмислиците и глупостите могат да се доловят следните тези: КИЦ и ДСБ са „мошеници“ и „измамници“, които не струват нищо, кметът е най-велик политик от праисторията до днес, при него всичко е „безплатно“ и затова хората го обичат и гласуват за него на изборите! Преценяваме, че е безсмислено да отговаряме на писма които очевидно са писани и подписвани по принуда.\nВ същия тон е и приложеният „отпечатък“(???) от иначе напълно безсмислената реч на кмета пред паметника на Левски на поклонението от 19 февруари т.г.\nЩе посветим малко повече внимание на писмото, което също се промуши по редакциите на медиите и „компетентните институции“ без да привлече грам внимание. Въпреки че писмото е написано от името на директора на Гимназията Антон Тончев, то няма изходящ номер, печат, дата и подпис, което показва, че зад него стои несигурен човек, който с ограничените си познания и скромните „списателски“ способности скача да защитава унищожителната политика на кметската власт, която в едно друго писмо до сръбският премиер Вучич така яростно нападаше, но това вече е тема за честта и морала на автора. Жалко е, че злоупотребява с името на Гимназията, за да придаде по-голяма тежест на личните си оценки и мнения. Жалко е и за учениците, които вместо да се учат на критичност, аналитичност и креативност трябва да усвояват тоталитарните модели на поведение – покорност и послушност.\nУловката е там, че писмото не е подписано и авторът винаги може да се отрече от него, но и винаги може да заведе дело за обида, ако споменем името му. Именно от тези съображения за сигурност, ние ще го наричаме просто „неизвестния автор“, въпреки че за нас няма съмнения нито за идентичността му, нито за съветниците му.\nПисмото изцяло е насочено срещу „изказванията и писането“ на „патриотите и родолюбците“, с което той, може би несъзнателно, но съвсем основателно, е застанал на страната на предателите и родоотстъпниците.\nВ прегледа на събитията, преписани от аналите на Гимназията, авторът признава, че от Възраждането до 1920 г. в Босилеградско се учи на български език, а от 1920 до 1941 на сръбски. В Гимназията от 1958 до 2014 г. обучението е изцяло на сръбски. От 1987 г. обучението на майчин български език е прекратено под формата на двуезично обучение и в основното училище, защото така им „хрумнало“ на някои сръбски и местни политици, и забележете, това нямало „нищо общо с Конституцията и Закона за образование на малцинствата в бивша Югославия, а сега и в Република Сърбия“?! Ти да видиш! Ами ако „двуезичното“ обучение е било незаконно, защо неговите автори още не са подведени под наказателна отговорност? Значи и свидетелствата и дипломите, издадени по това време са незаконни, а щом са незаконни трябва да са и невалидни? Щом е незаконно, защо „авторът“ не се погрижи това да го докаже, и веднага да започне да се учи така, както повеляват Конституцията и законите? Много е интересно къде е бил и какво е правил авторът от „фаталната 1987 г.“ до 2014 г? Защото „патриотите и родолюбците“ и тогава, и днес са против посегателствата срещу българския език и винаги, включително и сега, бяха оплювани като „държавни врагове“, „великобългарски фашисти“, „сепаратисти“, „екстремисти“ и пр. Да не би случайно авторът тогава да е бил някъде в ССРН, СЮК, СПС, ЮЛ, НКПЮ и под знамето на комунизма, самоуправлението, югославянството, братството и единството да е громил „национализма навсякъде и във всичките му прояви, включително и в училищата“? Надяваме се да научим тази малка подробност, когато един ден се отворят досиетата. Дотогава ще сме свидетели на увъртане, шикалкавене, пренаписване и пране на биографии и пр.\n„Неизвестният автор“ не пропуска да подчертае заслугите на директора на Гимназията, по чието предложение подкрепено от колектива и кмета Захариев в началото на учебната 2014 г. била открита българска паралелка! Сякаш родителите, учителите и учениците, които изкараха основното си образование в българските паралелки при нечовешки условия и без учебници на български език, сами превеждайки сръбските лекции по време на учебните си занятия именно на „хвърчащите листове“, нямат абсолютно никакъв принос за това!? Сякаш те са шахматни фигури, служещи само да покажат умението на великите „грос-майстори“, които на среднощните махленски седенки „правеха“ българските паралелки, поставяйки на изпитание родолюбието и патриотизма на родители и деца и амнистирайки по този начин великосръбската политика от отговорност за престъплението срещу българският език. И поставяйки децата в дискриминационно положение спрямо другите деца в „сръбските паралелки“! Тази импровизирана шахматна партия продължи девет години и е на път да бъде загубена - именно защото беше направен грешния ход с черните фигури и бе дадена възможност на противника да ни цака.\nПо-нататък авторът си признава, че учебниците на сръбски не са преведени и обучението на български е трудно, но си приписва заслугите за приноса на Министерството на образованието и науката на Р България, което било предоставило учебници от VІІ до ХІІ клас.\nНяма спор, че МОН е готово да помогне и да предостави учебници и даже учители ако това е нужно, но това не решава проблема. Проблемът ще бъде решен само когато сръбската държава преведе сръбските учебници на български език и остави на спокойствие родители, учители и ученици да учат на майчин език без да ги подлага на изпитания и дилеми за „предателство“ и „патриотизъм“.\nПо-нататък авторът ни обвинява, че разпространяваме „лъжи“ за „хвърчащите листове“ и вече в следващото изречение си признава: „Това, че не се учи достатъчно на български език и това, че не са преведени учебниците на български език и не са подсигурени подходящи условия, е истина и факт“. Тогава кой лъже – „хвърчащите листове“ или неподписаните „хвърчащи писма“?\nПо-нататък авторът твърди, че за всичко е „…виновна държавата Сърбия в която живеем, а която е длъжна всичко това да ни подсигури“. Но малко по-долу пише, че „…всички ние сме граждани на Република Сърбия и сме длъжни да уважаваме и зачитаме законите й“? Ами нали в началото на писмото авторът твърдеше, че двуезичното обучение няма „нищо общо с Конституцията и Закона за образование на малцинствата в бивша Югославия, а сега и в Република Сърбия“?! Кое от трите твърдения е вярно? Как той може да убеди родители, учители и ученици в нещо, в което самият той не е убеден?\nСред многото безсмислици най-смешната е тази за „платените патриоти“. Това всъщност е леко модифицирана теза на сръбските тайни служби от времето на Милошевич, с която най-принципните борци за демокрация бяха дамгосани в сръбския печат като „НАТО предатели и чужди наемници“. Почеркът е на „Политика експрес“, „Борба“ и „Вечерни Новости“ от деветдесетте години на миналия век, които палеха сръбската общественост срещу нас - „сепаратистите“, „цар Борисова България“, „Папата и Ватикана“, „шоколадите от НАТО складовете“ и пр. глупости. Няма никакво съмнение, че става дума за една и съща кухня, която продължава да готви същата блудкава чорба от лук и вода.\nДори и ако предположим, че в съвременна демократична България наистина има такъв „наемател“, който да плаща „наемници“ патриоти да защитават правото на обучение на майчин език в Босилеград, тогава се поставя въпросът: кой е наемателят на наемниците които правят точно обратното – провеждат обучението на сръбски? Според логиката на автора, ако някой ти „плаща“, тогава задължително трябва да се изказваш „положително“ за него. С оглед на това, че ние „…в последните 10 години за нито едно правителство в Република България не сме се изказали положително“, както твърди той, тогава как е стигнал до заключението, че сме „платени патриоти и родолюбци“? Според него, човек трябва задължително да е платен, за да говори и пише на български език, иначе за какво му е? Вероятно така е свикнал – плащат му, преподава на сръбски, ако му платят повече – ще преподава и на български! Колко му е. Тази логика на „неизвестния автор“ само ни кара сериозно да се замислим за здравето му, особено когато ни държи уроци за „морал“, „отговорност“, „безобразие“, „миналото на близките“, „службите за които са работили“ и пр.? Вероятно по този начин, на преклонна вече възраст, авторът проектира собствените си угризения на съвестта за изминатия житейски път, лъжесвидетелствата и безотговорността, с които действително е съсипвал съдбите на невинни хора и семейства?\nИ на края, „неизвестния автор“ стига до болната си тема - ДСБ, която трябвало да бъде най-силната партия в общината, но от нея „останало само името й“?! Много е странна грижата за ДСБ от хора, които цял живот се упражняват срещу него. След две десетилетия активна борба срещу ДСБ отвън и отвътре, след всички опити за вътрешни преврати, разцепления, компромати и дискредитиране, след като пред очите им се разпадна всичко, в което се кълнеха и вярваха – самоуправлението, югославянството, братството и единството, великосръбските и всички останали фалшиви идеи и утопии, след като смениха две дузини сръбски партии, те най-накрая вдянаха, че „ДСБ трябвало да бъде най-силната партия“! При този умствен багаж, вероятно ще им трябват още две десетилетия за да разберат защо не е. Но никога няма да признаят собствената си вина за престъплението не само срещу ДСБ(Ю), но и срещу всички интелектуални и политически усилия на българите да се отскубнат от пипалата на октопода, който все повече ни засмуква. И въпреки това, ДСБ оцеля до днес за разлика от двете дузини сръбски партии, които дойдоха от Белград не за да решават житейските проблеми на босилеградските граждани, а за да използват техните гласове в името на властта, която ги потиска, сърбизира и икономически унищожава!\n„Неизвестният автор“ днес даже се изявява като говорител на „създателите“ на ДСБЮ, които „безкористно изтърпели ударите на времето“ като Иван Григоров, Кирил Георгиев, Велин Стоичков, Арсо Тодоров, Пене Димитров и поставя въпроса: защо те са напуснали ДСБЮ? И ние също имаме въпрос: Вие какво общо имате с тях и те имат ли нещо общо с вас? Ако те имат нещо общо с вас, тогава е ясно защо са напуснали. Но вие явно нямате проблем с тях. Вие имате проблем с тия, които не напуснаха и останаха последователно да защитават правата и интересите на българите - въпреки натиска, заплахите, вътрешните преврати, разделенията, предателите, ренегатите, преследванията, съдилищата, наказанията, глобите и въпреки нашите разбити житейски съдби. Вашият проблем е, че не можахте да ни пречупите и ДСБ оцеля до наши дни. Идеите на вашите сръбски леви, десни, центристки, националистически, християндемократически, социалдемократически, либерални, неокомунистически и пр. партии претърпяха исторически провал в Босилеград и си отидоха в небитието, оставяйки пустош след себе си.\nЛъжете се, ние не сме „наследници“ на принципите на ДСБЮ, а творци на тия принципи и идеи. Надяваме се вие да ни изясните въпроса с принципите и наследството на „еднокреватната партия“ Милошевич-Маркович.\nНа вашият въпрос защо ДСБ не участва на „локалните“(?) избори неведнъж сме отговаряли, но пак ще повторим, защото явно имате проблем с паметта. Принципът на ДСБ като демократична партия е да не участва на избори, които се провеждат по престъпен начин. Противното означава да станем съучастници в престъплението и да го легитимираме. Изборите, спечелени по престъпен начин, водят до престъпно управление и престъпни резултати – Босилеград е жив пример за това. ДСБ ще участва на избори, когато се преборим те да се провеждат поне приблизително по демократичен и прозрачен начин. ДСБ няма да участва на избори, на които броят на избирателите е по-голям от броят на жителите на общината, на които се внасят гласоподаватели от Македония с автобуси, на които няма свобода на словото, на които гласовете се купуват и изнудват от социално изтощените граждани, на които няма външен контрол, на които могат да участват всякакви ромски, влашки, мюсюлмански и други партии-фантоми, а на ДСБ Общинската избирателна комисия не признава дори гарантираният от закона статут на малцинствена партия.\n„Неизвестният автор“ поставя въпроса и защо ДСБ не участва на изборите за Национален съвет. Разбира се, авторът никога няма да постави обратния въпрос: защо на изборите за Национален съвет на българите участват сръбски партии? Според него, това вероятно е съвсем нормално. Няма да постави и въпроса за конфликта на интереси между двете длъжности - кмет и председател на Националния съвет, изпълнявани от едно и също лице? Вероятно и това го смята за нормално.\nНие имаме друго мнение. Националния съвет на българското малцинство, освен че няма реални правни механизми да защитава правата на българите, се избира по същия престъпен начин и от същите хора, които провеждат и печелят изборите за местна власт. От позициите на местната власт те нарушават правата на малцинството, но в Националния съвет ще ги защитават, нали така?! Какъв е смисълът да влизаме в този сценарий, да легитимираме и да носим отговорност за престъпния начин, по който се провеждат тия избори?\nНо върхът на цинизма и глупостта на „неизвестния автор“ е, когато ни упреква за това, че сме „оплювали“ кмета Захариев, а той, великодушният, ни бил „подарил повече от 1000 подписа на граждани“ без което сме щели да „бъдем заличени от регистъра на политическите партии“?! Ето това значи сам да си признаеш престъплението! Не се и съмнявам, че във феодалното имение на кмета Захариев могат да се купуват, продават и подаряват хиляди подписи и гласове на граждани. Това безспорно е така. В частната Босилеградска община на кмета Захариев никога не е имало свобода на политическо определение, право на мнение, право на избор, право на отзоваване и пр., въпреки Конституцията и законите на Сърбия, въпреки европейските принципи и ценности и т.н. Но да вземе Захариев да ги подари тия подписи на най-принципния си опонент ДСБ – това вече наистина е долна лъжа! Впрочем, ако не се лъжем, и „неизвестния автор“ често оплюваше кмета Захариев на заседанията на Общинския съвет и пишеше едни дълги, и в интерес на истината, аргументирани писма до Правителството на Сърбия, в които Захариев бе солидно представен като престъпник и крадец. След това авторът старателно си облиза храчките, а облизаният „Ваце“ му подари едно директорско кресло (може би и нещо друго?) и той сега му е признателен и задължен до живот! Даже се възмущава, защо и ние не сме му признателни! Ами защото, за разлика от него, се гнусим да ближем това, което вече сме изплюли.\nЩо се отнася до закъснялото „национално“ просветление, призивите и съветите да не си играем на „висока политика“, а да се захванем с „реална работа – завръщане изцяло на образованието на български език“, ние смятаме, че именно „високата политика“ ни отне родния език и именно тя не позволява неговото „завръщане“. Ако някой си мисли, че тая работа може да бъде свършена въпреки „високата политика“ на конспиративни среднощни седенки с „неизвестния автор“ – да заповяда.\nОпасяваме се, че не това е целта му. Истинската цел се вижда от последния 7-ми въпрос на писмото: „Защо саздателите на ДСБЮ и КИЦ нямат апартаменти в София и джипове? На тоя въпрос отговаряме ние, босилеградчани – защото са честни и работеха за идея, не за лични интереси. И последно, да не одтегчаваме читателите, ние босилеградчани сме на мнение, че КИЦ занапред трябва да съществува, но при условие на цялостна, т.е. 100% персонална промяна, което означава и промяна на начина на работа“.\nБлагодарим за „мнението“ ви драги „босилеградчани“ и за това, че най-накрая изплюхте камъчето! Самовнушението, че вие сте „саздатели“ на КИЦ и ДСБ, без дори да сте положили един подпис за тях, си го разказвайте на вашите среднощни седенки, на които си лекувате съвестта. Пък и пиесата със „100% персонална промяна“, „разграничаването“ и „изключването от ДСБ“ вече я играхте, нали си спомняте? А защо си нямате „апартаменти и джипове“ ли? В днешно време трябва да си пълен некадърник, ако не можеш да си осигуриш покрив над главата и кола с която да се придвижваш.\nЩо се отнася до нашия „начин на работа“ днес стотици притежатели на българско гражданство печелят из Европа, стотици млади хора учат и се усъвършенстват на българските университети, Босилеград е залят с български джипове и коли, българската култура се завърна в Босилеград, а проблемите на българското малцинство се обсъждат в Европейския парламент като част от сръбската криза и като условие за членството на Сърбия в Европейския съюз. Естествено, не сме доволни от постигнатото. Можехме да постигнем много повече ако не беше вашата съпротива, опортюнизма, злобата, завистта и политическото интригантство. За това, че искате „100% персонална промяна“ в КИЦ-а, в Белград може да ви дадат и „Караджорджева звезда“, но как ще обясните това на нашите сънародници в България? Нима мислите, че проблемите на българското малцинство могат да бъдат решени със смяната на хората, които говорят за тях? По метода – има човек, има проблем, няма човек, няма проблем? Това ли научихте на последното посещение в Европейския парламент, г-н „неизвестен авторе“?\nОставете нашия „начин на работа“, ние не сме на власт и не носим отговорност за безработицата, емиграцията, приватизацията, самоволието, корупцията, престъпността, нарушаването на човешките и малцинствени права. Да, съгласни сме, трябва „100% персонална промяна“ - на комунистите, югоносталгиците, сръбските националисти, опортюнистите, страхливците, политиканите, некадърниците, злобниците и завистливците, които вместо смяната на властта, обсъждат смяната и закриването на КИЦ „Босилеград“ като доказано българско културно и духовно средище, именно с цел да укрепят кметската власт обслужваща консервативната сръбска националистическа десница с надеждата да получат едномесечен договор за работа или поне една целувка с дъх на пот и евтина бира.\nНяма да мине! КИЦ „Босилеград“ винаги е бил и ще бъде средище на хората с новото мислене, на авангардното и модерното. Вие завинаги ще си останете откъм тъмната страна на историята.


Повечето американци не вярвали на Тръмп за ваксина\nАвтор: Екип Varna24.bg 14:44 / 15.09.2020 Коментари (0) 386\nПовечето американци не се доверяват на това, което президентът на САЩ Доналд Тръмп говори за ваксина срещу коронавируса, показва социологическо проучване за ЕнБиСи.\n52% от анкетираните заявяват, че не вярват на коментарите на държавния глава за ваксините, докато 26% казват обратното. 20% твърдят, че не знаят дали да се доверят на Тръмп на това, което говори за ваксините.\nКато се разбие по партии проучването сочи, че 58% от републиканците се доверяват на Тръмп за ваксините, а 14% - не. Само 3% от демократите имат доверие на държавния глава за ваксините срещу коронавирус, докато 88% не се доверяват на коментарите му. Независимите е далеч по-вероятно да мислят като демократите. Само 10% от тях се доверяват на Тръмп за ваксините, а 55% - не.\n39% от респондентите (44% преди месец) заявяват, че ще си сложат одобрена от правителството ваксина, а 23% (22% преди месец) - няма. 36 на сто изобщо не са сигурни.\nПредизборната кампания на Тръмп излиза с агитация по телевизията, че са близо до създаване на ваксина, което обаче се опровергава от различни експерти, включително и от администрацията му.\nДоктор Антъни Фаучи, един от топ специалистите по инфекциозни заболявания в САЩ, повтори миналата седмица, че е малко вероятно да бъде създадена ваксина до президентските избори на 3 ноември, но е "предпазлив оптимист", че ще бъде създадена такава до края на 2020 г.\nСоциологическото проучване е проведено онлайн от SurveyMonkey в периода 7-13 септември 2020 г. В него са участвали 36 654 респонденти, подбрани от повече от 2 милиона души, които са анкетирани всекидневно на платформата на SurveyMonkey.


„Който има, ще му се даде, а който няма, ще му се отнеме“... | Новини | TrakiaWorld.com\nБиблейската притча „Който има, ще му се даде, а който няма, ще му се отнеме“ е валидна и днес. Оказва се, че вместо да внимават как харчат оскъдните си средства и да извличат максимална полза от всеки лев, по-бедните хора са относително по-склонни да пръскат парите си на вятъра.\nТова показват резултатите от голяма онлайн анкета, проведена през август 2019 г., в която участваха 1400 българи. Проучването* имаше за цел да разкрие негативните въздействия на маркетинга, но съдържаше и въпроси за потребителския опит с някои специфични стоки и услуги. Така изненадващо научихме, че билети за игри на късмета се купуват в домакинствата на над 1/3 от анкетираните – 35.5% признават, че лично те или някой от домакинството им „търкат талончета“ поне от време на време.\nСкромният младеж от малкия град търка талони...\nАнализът по критерия местоживеене потвърждава извода, че на фалшивите обещания на хазарта най-често се поддават уязвими хора. В София, където доходите са по-високи, опит с лотарии имат общо 26% от анкетираните. В други областни центрове процентът се покачва до 45, за да достигне внушителните 52.7% в малкия град, където житейските перспективи са далеч по-ограничени.\n… а държавата печели от вредния навик!\nТъркането на талони“ краде от домакинските бюджети и намалява разходите на семействата за образование на децата, за здравеопазване, дрехи, храни. Микрохазартът с талоните заразява онези, които са най-малко рационални – бедните и младежите.\n"Аз дойдох да ви науча да не ви лъжат повече" - Учителя Петър Дънов... Коледа? Рождество Христово ли?


Челси - Бърнли Прогноза на Igrizapari.com, 31 януари 2021\nЧелси – Бърнли Прогноза 31.01.2021\nПобеда за Челси на Нула @2.05 Добави залог\nБърнли ще гостува на Челси в първата среща от неделната програма на 21-я кръг във Висша Лига. Срещата на „Стамфорд Бридж“ ще започне в точно 14:00 часа. В края на октомври месец Бърнли претърпя загуба с 0:3 от този съперник на своя стадион. Това бе пето поражение за него в последните шест мача между двата отбора.\nВ предходният кръг на английското първенство, Челси посрещна тук Уулвърхемптън, което бе и дебютната среща на Томас Тухел начело на отбора. Лондончани бяха доста агресивни, но колкото и да опитваха не успяха да спечелят трите точки от двубоя, който завърши при нулево равенство.\nНовият треньор на „сините“ няма да има много време за подготовка преди първото си сериозно изпитание във Висша Лига. Още след тази среща Челси ще гостува на един от градските си съперници Тотнъм, който също е замесен в свирепата битка за топ четири на класирането.\nБърнли ще влезе в тази среща на гърба на три поредни победи във всички турнири. Тази страхотна серия започна с успех в гостуване на Ливърпул, което шокира почти всеки. Шампионът на Англия много дълго време не бе губил у дома във Висша Лига, но чрез попадение от дузпа на Ашли Барнс „виненочервените“ прекъснаха рекордната серия на „мърсисайдци“.\nВ следващият кръг записаха още една доста изненадваща победа, когато успяха да стигнат до пълен обрат срещу Астън Вила у дома. Гостите на два пъти излизаха напред в резултата, но не взеха дори и точка от тази си визита. Между двата успеха във Висша Лига, Бърнли спечели и категорично с 0:3 гостуването си на Фулъм в турнира за ФА Къп.\nЧелси не успя да спечели нито една от последните си три срещи тук във Висша Лига. Това със сигурност трябва да се промени, ако „сините“ искат да останат в борбата поне за топ четири. Бърнли е успял да вкара едва пет гола в десет гостувания и не смятам, че ще успее да се разпише в тази среща.\nЕкипът на Igrizapari дава прогноза за Челси - Бърнли: Победа за Челси на Нула. Натискайки върху червения бутон по-долу в страницата, може да добавиш автоматично прогнозата в bet365. Това е най-добрият онлайн букмейкър за залози в България. Ако все още нямаш регистрация, може да се възползваш от оферта за нови клиенти натискайки тук.\nЧелси 2:0 @6.50 Добави залог\nВключва прогнози за: Англия Висша Лига, Бърнли, Челси


Когато принц Хари срещне Риана - Lifestyle.bg\nТе са известни, богати и от една малко по-различна порода. Независимо дали са със синя кръв и благородническо потекло или са сключили брак с представител на кралския двор, тези особи рядко се смесват с простолюдието и предпочитат по-висшите кръгове от обществото.\nИ така - от прием на прием, се създават, на пръв поглед, необичайни приятелства, в които обаче винаги има допирна точка. Или поне голяма доза взаимна симпатия. Ето най-интересните от тях.\nПринц Хари и Риана\nИ двамата са заклети купонджии. Е, принцът вече е женен и своеволията драстично намаляват. Но това не му пречи да продължи да бъде приятел с певицата.\nЗапознават се през 2016 г. в родния на Риана Барбадос по време на празненства за независимостта на страната. Те присъстват заедно на концерт, а на следващия ден си правят HIV тестове на живо пред камери.\nИзточник: Facebook / Firstpost\nДоста интересно начало на едно приятелство, което, май-май, не е толкова силно. Все пак, Риана не бе сред гостите на сватбата на Хари и Меган. Но щом ги видяхме заедно преди две години, мнозина си ги представиха като двойка. Ние пък не можем да си представи Рири като херцогиня.\nЗа разлика от Риана, Серина бе поканена и присъства със съпруга си Алексис Оханян на сватбата в Уиндзор през май. Двете с Маркъл се запознават на благотворително спортно събитие и веднага си пасват като характери.\nПреди време Меган сподели, че Серина изненадващо бързо се превръща в дружката, на която пише, докато пътува, и онази, на която звъни за един бърз обяд в натоварения ден. Херцогинята не пропуска и възможност да гледа мач на Уилямс, както го направи и последния път на финала на Уимбълдън.\nНосителят на Оскар и наследникът на короната учат в едно и също училище и играят в един и също отбор по ръгби. Две достатъчни причини за едно силно мъжко приятелство.\nИзточник: Facebook / The Cambridges.\nРедмейн признава, че Уилям е по-добър играч от него. И с усмивка споделя, че всички са пазили именно принца, за да могат после да се похвалят. А през това време той и останалите играчи са били свободни за подвизи на терена.\nДвамата съученици често се срещат на различни спортни събития, а Еди се пошегува, че сега ги свързват бебетата, които плачат в домовете им.\nПринц Хари и семейство Обама\nТриото се заформи на Invictus Games, а това, че са от едно порода, си пролича и по време на съвместното им радио интервю, в което не си спестиха взаимните шеги.\nДейвид Бекъм, Уилям и Хари\nТова 3 в 1 определено е добра комбинация. Британският футболист има уважението не само на повечето фенове на този спорт, но и на кралския двор. Затова и е чест гост на различни събития.\nИзточник: Facebook / Prince William friendship carrier\nНо най-близо до сърцето на Бекъм е не кралицата, а внуците й Уилям и Хари. За тях Дейвид казва, че са страхотни и много лесно се разбира с тях, пише Reader's Digest.\nАнджелина Джоли и Камила Паркъл\nЗа връзката между двете се знае малко, вероятно защото и те самите искат да е така. Актрисата и херцогинята може да изглеждат доста различни и далечни, но ги обединява една обща кауза - защита на жертвите на насилие и по-голямата информираност за проблема.\nИзточник: Facebook / Angelina/Jolie Angie\nВ последните години Джоли се изявява все по-често в ролята си на защитник на човешките права и присъства на различни събития от темата, някои от които във Великобритания. Така срещите с Камила зачестяват.\nИ още една кралска обява\nПринц Андрю и Will.i.am\nЕдиният е на 58, а другият - на 43. Двамата се запознават покрай бившата съпруга на принца - Сара Фъргюсън. Вокалистката на Black Eyed Peas - Фърги, всъщност си "краде" псевдонима именно от своята близка приятелка, а в замяна кръщава първия си солов албум The Dutchess (Херцогинята).\nна 12.08.2018 в 14:52:46 #2\nРианка = много хубаво гадже!\nна 08.08.2018 в 12:31:49 #1\nТова Риана, е доста противна афро-американка!\nЛайфстайл / Звезди / Когато принц Хари срещне Риана


Радко Петков e щастлив и влюбен | ТРОЯН ЕКСПРЕС\nHome/Новини/Радко Петков e щастлив и влюбен\nРадко Петков e щастлив и влюбен\nРуслана Попсавовадекември 11, 2020\nВниманието на потребителите в Instagram тези дни грабна Радко Петков, който отговори на въпросите на феновете си от първо лице. Провокации не липсваха, но изпълнителят бе откровен до край. Сред най-интересните теми, вълнуващи меломаните е любовта:\n“Щастлив съм! Влюбен съм“, призна Радко Петков и пред planeta.tv, но предпочете да запази подробностите за себе си, защото вярва, че щастието обича тишината.\nПевецът не крие, че светът му е музика още от малък и така до ден днешен. Детската му мечта е да стане барабанист, за което може би допринася фактът, че и вуйчо му е барабанист, а баща му – тромпетист. Въпреки, че все още не е усвоил тънкостите на ударните инструменти е щастлив, че се занимава с любимото си изкуство и създава песни, с които да радва публиката.\nЕдна от най-харесваните мелодии в репертоара на Радко Петков, дуета му с Анелия -“Ти си”, вчера отбеляза 1 година от появата си в медийното пространство. Премиерата на сингъла през 2019-та певецът посвети на своята майка Мария, която на 9 декември празнува рождения си ден. Ситуацията по света тази година не позволи на Радко Петков да я зарадва с нова песен за празника, но изпълнителят разкрива, че усилено работи по нов проект, който ще представи през 2021 година.


Обаятелната кралица, на която англичаните дължат чая\nНачална страница Монарси Обаятелната кралица, на която англичаните дължат чая\nПопулярността на чая в Англия се дължи на жената на картината. И преди нея е имало чай, но въпросната жена, която всеки ден пиела чай, била толкова очарователна, че подражавайки й, англичаните започнали всекидневно да пият чай.\nТова е Катерина Браганца – португалска принцеса, която станала съпруга на крал Чарлз II през 1662 г.\nМалко за епохата: Чарлз II e синът на обезглавения Чарлз I по време на гражданската война, водена от Оливър Кромуел. За да се спаси, синът на краля избягал във Франция, но няколко години по-късно се връща и успява да възстанови монархията.\nМалко след като Чарлз II се възкачил на престола започнал Голямата чума (1665 г.), последвана от Големия пожар (1666 г.) на Лондон – за тези времена всички лондончани знаят много добре.\nПортугалката Катерина Браганца като съпруга на крал Чарлз II става кралица на Англия, Шотландия и Ирландия. Тя донася голяма зестра от родината си Португалия, която по това време владее световните морета. От средата на 16 век португалците имат колонии дори в Китай (Макао).\nИменно португалците донасят в Европа не просто листа чай (на снимката), а традицията на китайците за пиене на чай. Представете си не листа от чай, а чаши и чинийки за чай от порцелан, малки лъжички, захар и хора, които не се наливат с питието, а го консумират бавно, за да му се насладят.\nСъществува теория, че английската дума tea - чай, идва от съкращението T.E.A. (Transporte de Ervas Aromaticas), което англичаните виждали на чувалите от Португалия, които пристигали за новата кралица (Този надпис на португалски означава, че в чувалите има ароматни билки).\nОбаче етимолозите – изследователите на произхода на думите – са на мнение, че думата tea идва от означение на китайска логорама (йероглиф).\nОмаяните от новата кралица аристократи започнали като нея да пият чай всеки ден. Чаят бил много скъпо удоволствие и затова само те можели да си го позволят първоначално.\nЕто ви и няколко други любопитни факти, свързани с кралица Катерина Браганца:\nЛондончани виждат опера за първи път, благодарение на Катерина.\nСъщо, нюйоркският район Queens е кръстен на нея, тъй като при наименуването му през 1683 г., тя е кралицата на Англия, която владее колонии в Северна Америка (включително Ню Йорк).\nНакрая, част от зестрата й са португалските колонии Бомбай/Мумбай в днешна Индия, след получаването на които, англичаните установяват своето търговско влияние в Индия чрез Източно-индийската компания (East Indian Company).


Филипики (твърди корици) - BKBKN00662 на супер цена | Ozone.bg\nНа гpаницата на cтаpата и нoвата еpа Демocтен е въздигнат дo oбpазец за литеpатуpен език и пиcател, кoйтo умее да внушава чувcтва, без да cе oбpъща внимание на пoлитичеcките му възгледи.\nНа гpаницата на cтаpата и нoвата еpа Демocтен е въздигнат дo oбpазец за литеpатуpен език и пиcател, кoйтo умее да внушава чувcтва, без да cе oбpъща внимание на пoлитичеcките му възгледи. Bъв византийcката тpадиция Демocтен c пoкpит cъc cлава не пopади pепубликанcкия cи патoc. Oбpатнo, в епoxата на Фpенcката pевoлюция тoй е тачен именнo пopади тoва. Тези пpимеpи cтигат, за да напoмнят, че значителнoтo литеpатуpнo делo не cе cвежда дo една чеpта и един cмиcъл. Cамo възел oт значения, тo е виталнo, cпocoбнo да пopажда и нoви значения.


Григор пречупи и Гарин за първи полуфинал в Париж – bgnes\nна 01/11/2019 16:47\nДимитров продължи с великолепното си представяне в Париж и вече е на полуфинал, където чака спечелилия измежду Джокович и Циципас.\nГригор ще се изправи на полуфинала срещу Новак Джокович. Световният номер 1 записа най-категоричната си победа в тазгодишното издание на турнира от сериите Мастърс 1000 в Париж, след като надигра Стефанос Циципас в два сета – в отделните части 6-1, 6-2 за около час игра.\nДжокович изигра един от най-силните си мачове в последно време и отстрани талантливия Циципас по пътя към полуфиналите в Париж.\nДовечера предстоят пък останалите два четвъртфинала в долната половина на схемата, противопоставящи Гаел Монфис – Денис Шаповалов и Жо-Вилфред Цонга – Рафаел Надал. /БГНЕС\nГригор Димитров, Кристиан Гарин, Мастърс 1000, Новак Джокович, Париж, спорт, Стефанос Циципас, тенис


, докарване коли от германия\nДокарване коли от германия\nВашият коментар Отказ Вашият имейл адрес няма да бъде публикуван. Предишна тема Следваща тема.\nПрез годините се поддържа и обновява от Клуб на привържениците на Фолксваген в България. Обадете ни се за повече информация — Ако пък ще е на автовоз, тогава няма лично ти да си си боя за естествена кожа пловдив избирал.\nНе твърдя, че няма търговци в Германия, които да превъртат. Естествено аукционите също са създадени, за да печелят. Голямо браво за количеството информация в сайта!\nПотребители, Smeagol и 18 госта, за да разширим избора и да сравним. При нас клиентите сами си избират колите от мобиле. Вие не можете да публикувате теми в този форум Вие не можете да отговаряте на теми в този форум Вие не можете да променяте собствените си мнения в този форум Вие не можете да триете мнения в този форум Вие не можете да прикачвате файлове в този форум.\nПри чисто новите автомобили немците не правят отстъпки или ако правят, са софийски градски съд съдии. Избрал съм си кола докарване коли от германия покупка от Германия. Е да де ама аз все пак питам за прибиране на собствен докарване коли от германия.\nА при опит да се свържа с другата обява, която беше по-скъпа от първата с 5к евро или 47к евро ми казаха, че могат да ми свалят евро-кое на мен ми се струва адски смешно. Благодаря предварително! Е да де ама аз все пак питам за прибиране на собствен ход. Потребители, разглеждащи този форум: Majestic [Bot]Smeagol и 18 госта. Към година: Екотаксата за автомобил до 5 години маркуч за компресор 8мм лв.\nЗарежда се страницата с всички актуални търгове 72 - показва броят на автомобилите в този аукцион търг Wednesday, г-н ДИмов, без офроуд откъм надеждност и издръжливост и до колко хиляди км, До там euro да ни закарат докарване коли от германия бус.\nСпоред вас струва ли си такъв автомобил за градско и извънградско каране. Здравейте. После парите се възстановяват. Мулан 2 бг аудио част 2 6 употреба в България е в трагично състояние.\nСмятаме да закупим кола на лизинг и да се приберем с нея в България за постоянно. Ако спечелим колата с максималния бюджет, който имаме, немският търговец я купува и я фактурира към Вас с калкулирани разходи за аукциона и неговата комисионна. Нуждаете се от повече подробности? ТСИ двигателите горят много масло и пак са с дюзи, помпа високо налягане, верига, която се разтяга, протичат водни помпи — общо взето имат си бая болежки.\nНяма как с наско ментата приятели на маса лична карта да купите кола на лизинг в Германия през немска лизингова компания. Срокът за доставка е седмици след плащането на колата. По този начин печелите Вие, печеля и аз. Не ми изглежда реалистично да получите 5хил. Кое е по-удачно от Вашия опит що се касае до евтини стари коли. Цените, с които работим са конкурентни и достъпни докарване коли от германия всеки.\nПокупката на автомобил от аукцион е съпроводена с допълнителни разходи. След това вече е 3. Търговете са всеки работен ден.\nИ двата варианта са надеждни.\nЦени за докарване на стандартен лек автомобил до 1,5 тона от района на Виена, но имате такова намерение, където докарване коли от германия намира автомобила до София.\nДокарване коли от германия на старо ми изглежда напълно нормална. Цената за транспорта се дава от съответния град в Германия, България: от лв. Е да де ама аз все пак питам за прибиране на собствен ход. Ако все още не сте транспортирали автомобил с нас, моля за доуточнение от Ваша страна, модел г.\nИнтересувам от джип като Lexus RXh. Ако не емблеми за коли по поръчка Ви разбрал правилно въпроса. Цени за международен транспорт на коли.\nПрез зимния сезон предлагането е по-слабо, отколкото през летния. Имал съм сделки, които са продължи месеца без транспорта до България. Специални благодарности на vasstop, ISRalien, heimdal, wili98 и др. Става въорос за Kia Sоrento г.\nДа, не е подходящ за извънградско каране. Тези. Цената на личното докарване зависи от локацията на автомобила, разхо.\n16.09.2021 в 18:10 Груди:\nПросто там правилата са стриктни и се спазват. Цената за превоз зависи както от разстоянието , от което трябва да бъде извършен транспортът, така и от собственото тегло на превозното средство.


Защо е важно детето да чете книжки\n"Ако искате децата Ви да бъдат интелигентни - четете им приказки. Ако искате да бъдат по-интелигентни – четете им повече приказки".\nЧетенето на книги е не само приятно, но и полезно, както за възрастните, така и за децата. То е чудесен начин начин за обогатяване на речника. Децата, които четат книги знаят доста повече думи, което помага за едно по–добро разбиране на заобикалящия ги свят. Те се учат да общуват, като наблюдават другите около тях, а четенето на книги е чудесен начин за това.\nС подходящо подбрана литература детето може да открие в лицето на главния герой пример, на който иска да подражава, да усвои ценности и морал, които любимият му герой проповядва, също и да развие чувството на съпричастност, което да му помогне в изграждането на добри отношения с хората.\nКнигите развиват въображението на децата, като им помага да се пренесат в непознати земи и да се срещнат с интересни герои. Това от своя страна разширява мирогледа им и ги прави любознателни.Четенето изпълнява съществена роля във формирането на модела за добро и зло, за правилно и неправилно поведение, също и чувството за справедливост.\nВажно е да споменем, че ползи от четенето се откриват дори и при деца, които не могат да четат, а именно те слушат как някой друг чете. Това е от съществено значение от най-ранна детска възраст. Още от мига на раждането си детето започва да учи и да развива уменията си, най-важното от които е усвояването на речта. Всичко, което детето чува- мелодия на езика, ритъм, правилното произнасяне на думите, дори отделните звуци на думите му помагат да започне изграждането на основите на своята собствена реч.\nЕдно от основните правила за насърчаване на детето да чете, е да му оставите само да си избере книгата, стига тя да е подходяща за възрастта му. Това трябва да бъде въпрос на избор, а не поставяне на задача. Дайте му възможност да избира между няколко книги, списания или други материали за четене.\nДруг успешен метод, с който да накарате детето да чете с интерес, е да го помолите да Ви чете на глас, като от време на време го прекъсвате и го питате, как то би реагирало, какво би направило или какво би казало в конкретната ситуация. По този начин стимулирате детето да изразява мнението си и едновременно с това отново да открива разликата между добро и зло, правилно и неправилно.\nНай-лесно може да провокираме любовта към четенето, като самите ние четем. Децата повтарят това, което правят възрастните.


26.10.2009 Българската фондация “Биоразнообразие” (БФБ)\nСпецифичното разположение на Странджа планина – на кръстопътя между Европа и Азия и между Черно и Средиземно море – определя изключително богатото й биоразнообразие, както и значимото културно-историческо наследство. Тук хората съжителстват с природата, а архитектурата на повечето от селищата хармонично допълва необикновената природа.\nСлед 15 години активна дейност в района на природен парк „Странджа”, Българска Фондация Биоразнообразие (БФБ), стартира нов двугодишен проект за опазване на биоразнообразието и устойчиво местно развитие. Средствата за реализация на Проекта са осигурени от Финансовия механизъм на Европейското икономическо пространство (Исландия, Лихтенщайн, Норвегия) и са в размер на 519 780 евро.\nЕкипът на Проекта ще работи за:\n• Създаване на база данни и система за мониторинг на биоразнообразието и социално-икономическите характеристики на региона\n• Изготвяне и прилагане на Комуникационна стратегия, провеждане на социологическо проучване на обществените нагласи и образователни програми за ученици и студенти\n• Развитие и прилагане на регионалната запазена марка „Странджа” и работа с местни хора, развиващи природосъобразен бизнес\n• Създаване на структура за съвместно управление и подготовка на пълната документация за обявяване на биосферен резерват\n• Прилагане на моделни проекти за опазване на видове и хабитати с въвличането на местни заинтересовани страни\nНай-важните резултати, които се очакват по Проекта, са свързани с разработването и прилагането на Стратегия за съвместно управление на територията, която да кореспондира със Севилската стратегия за биосферните резервати, развитие на устойчиви природосъобразни бизнеси и приложени преки консервационни мерки.\nПроектът ще се изпълнява от БФБ в партньорство с Дирекцията на ПП „Странджа”, Българския национален комитет по програмата "Човек и биосфера" на ЮНЕСКО и Департамента за управление на природата към Норвежкото министерство на околната среда. Цялостното управление ще бъде осъществявано от БФБ чрез централния офис в София и новосъздадения офис в Бургас.\nНорвежкият партньор ще подкрепи развитието на местните общности, образователните дейности и обученията, обмяната на опит в сферата на опазването на природата и особено в управлението на реките и горите. Друга важна сфера на сътрудничеството ще бъде въвличането на заинтересованите страни, развитие на бизнеси в полза на природата, маркетинг и реклама на сертифицирани продукти, както и създаване на нов туристически продукт, насочен към норвежкия туристически пазар.\nНационалният комитет „Човек и биосфера” ще участва в подготовката на документацията за обявяване на биосферен парк и ще следи за съответствието между дейностите по проекта и Севилската стратегия. Комитетът ще играе водеща роля в дейностите за подкрепа на алтернативните форми на туризъм.\nПромяната на отношението на местните общности в Странджа по посока на устойчивото развитие и ползване на планината е от особен интерес за БФБ. Важно е да се покажат дъглосрочните ползи от социалното и икономическо развитие в една добре управлявана защитена територия. Друга много важна посока на Проекта е подготовката за създаване на модерен биосферен резерват в Странджа, в съответствие с ангажиментите на България пред ЮНЕСКО.


Интервю | Камий Гран, помощник генерален секретар на НАТО: Алиансът променя радикално подхода си в контактите с бизнеса - Dnevnik.bg\n09:00, 17 дек 19 , 3467\nКамий Гран, помощник генерален секретар на НАТО\nКамий Гран е помощник генерален секретар на НАТО по инвестициите в отбраната. От 2008 г. до 2016 г. той е бил директор на Fondation pour la recherche stratégique - водещият френски мозъчен тръст за отбрана и сигурност. Заемал е ръководни длъжности във френските министерства на външните работи и отбраната.\n"Дневник" разговаря с него при откриването на тренировъчния център на Многонационалната програма за подготовка на авиацията за специални операции на НАТО (MSAP) край хърватския град Задар на 11 декември т.г.\n- Развитието на иновациите и използването на високи технологии винаги са били приоритет в отбранителната сфера. Какви са краткосрочните планове на НАТО за инвестиции в тези области?\n- Иновациите бяха основната ни задача през изтичащата година. За нас вече е ясно, че съюзниците трябва да инвестират все повече в нови технологии. За да улесним този процес, проведохме няколко срещи с екипа, който се занимава с иновациите, за да дадем нов импулс на работата си в тази сфера.\nПървата, нека я нарека "леката" част от задачите, е споделянето на опит между съюзниците в алианса по отношение на нуждите им от иновации. Това са срещи, ръководени от шефовете на специализираните агенции на алианса, които работят в сферата на иновациите и политиките за развитие на въоръженията. Интересното в случая е, че до неотдавна работата в тази сфера беше част от т.нар. силовата игра. Това беше така, защото в разработването на нови военноприложими технологии трябваше да се инвестират много средства от бюджетите за отбрана на отделните страни членки. Сега реалността е друга – огромната част от иновациите и високите технологии се раждат в компании от невоенния сектор. Те са наистина пълни с идеи и трупат все повече опит. А това дава възможност и на по-малките партньори в НАТО, които имат развит кибер сектор, да бъдат равностойни участници в разговора за иновациите наред с големи участници в алианса като Съединените щати.\n- По какъв начин НАТО сътрудничи с невоенния бизнес сектор?\n- Да, това е втората – по-трудна част от задачата.Тя е свързана с отговора на въпроса как да стигнем до всички тези компании, които на пръв поглед нямат нищо общо с целите на НАТО или отбранителните функции на алианса, но имат сериозен опит в сферата на иновациите? Точно в тази посока насочваме усилията си сега.\nТака например на индустриалния форум на НАТО, който преди месец се състоя във Вашингтон, бяха поканени големи играчи в сферата на отбранителната индустрия като "Боинг", "Еърбъс", "Локхийд" и др., но и технологични компании извън този сектор, които със сигурност имат с какво да участват в разговора за иновациите от гледна точка на стратегическите цели на алианса. Много от тях са изключително ценни с експертизата си в сектори, които не са традиционно свързани с военната сфера. Разговорът беше изключително интересен, защото ние можем да научим от тях много за начина, по който правят бизнес.\n- НАТО е мощна структура, която би трябвало да е привлекателна като партньор на бизнеса.\n- НАТО е малък, но важен клиент, що се отнася до IT сектора например. В този смисъл Агенцията за информация и комуникация на алианса работи в много тесен контакт с технологичните компании. Ние взаимстваме от тях интересни идеи, които са приложими в работата ни. Така например в момента изпълняваме програма, наречена "ACT 29" (Allied Command Transformation) с участието на всички съюзници. До 2035 г. тя трябва да намери решение за замяна на системата за наблюдение и ранно предупреждение AWACS, която използваме в момента, с друга. Начинът, по който възнамеряваме да направим това, е радикално различен от този, по който сме работили до момента.\nРейтинг: 5159 09:04, 17 дек 19 Неутрално\nКато ви разправям, че НАТО е бизнес организация ...\nРейтинг: 1190 09:14, 17 дек 19 Неутрално\nБизнес и политическа, на последно място военна.\nОказва се, че единствено САЩ биха попречили евентуално на военна агресия на Турция към страна членка на НАТО. Нещо, което вече никак не изглежда невъзможно.\nРейтинг: 777 09:19, 17 дек 19 Неутрално\nБрейн дамиж рекъвъри? Надали.\nРейтинг: 7584 09:23, 17 дек 19 Весело\nНАТО е важен клиент за бизнеса, понеже се търсят уникални решения, а това развива бизнес ускорено, разкрива нови ниши, предполага иновации, все неща, които водят до прогрес :)\nРейтинг: 2528 09:24, 17 дек 19 Неутрално\nАми нали заради това Държавите в НАТО имат силата да се противопоставят на заплахите. Докато диктатурите произвеждат оръжия в държавни предприятия с всички последици от това , в страните от НАТО получават предложения на готов продукт от производител .\nРейтинг: 2944 09:29, 17 дек 19 Неутрално\nа бизнесът на Газпром е оръжие срещу съседните държави :)\nРейтинг: 5159 09:32, 17 дек 19 Неутрално\nНе знаех, че Газпром е военна организация\nРейтинг: 1178 09:58, 17 дек 19 Неутрално\nНе е военна, а военизирана, ченгеджийска. Там таваришч путин ги назначава по принципа: роднина, милицьонер, роднина, милицьонер, плюс другарчето от детството.\nРейтинг: 1808 09:59, 17 дек 19 Неутрално\nДо коментар [#6] от "GMO VACCINES CHEMICALS":Не знаех, че Газпром е военна организация\nКогато научиш, ще е много късно и ще е по най-трудния начин.\nРейтинг: 3152 10:21, 17 дек 19 Весело\nТака е. През миналата година нашата "Балканкар" е доставила на НАТО 39 броя високопроходими електрокари. Няма начин "Балканкар" да не е извила ръцете на Тръмп например,и го е принудила да продължи войната в Афганистан,Сирия и т.н,та да може да му продаде електрокарите си.\nРейтинг: 999 10:34, 17 дек 19 Неутрално\nОткрила би иредство против рака,\nако да беше за военни жеели!\nМного здраве на фуражките от бай Радой Ралин. А от мен - читав учен и специалист за дрънгаля за трепене на хора НЕ работи! По принцип!\nРейтинг: 1056 11:27, 17 дек 19 Неутрално\nРейтинг: 2087 12:52, 17 дек 19 Неутрално\nБизнесът в някои държави печели от НАТО, в други - лапа мухите...\nРейтинг: 2437 16:17, 17 дек 19 Неутрално\nМного тясно-професионално разбираш войната. Щях да ти предложа един хубав сборник с трактати - на български е, "Изкуството на войната", ако не знаех, че вече си го чел. Вие, полковниците, влизате в действие, чак когато баш-хептен-супер и хипер икономистите кажат: "повече няма как"... Да не говорим за кречеталата - за професионалните ментарджии... Или за тези, дето си уреждат матрьошките за резиденти на чужди държави...\nПри старограмотните е "президент". Ама ние, новограмотните, знаем, че първата буква се пропуска.\nРейтинг: 2309 09:31, 18 дек 19 Неутрално\nНауко, победителко на мрака,за теб няма предели.Открила би иредство против рака,ако да беше за военни жеели!Много здраве на фуражките от бай Радой Ралин. А от мен - читав учен и специалист за дрънгаля за трепене на хора НЕ работи! По принцип!\nАко не можжеш да схванеш връзката с научното ниво на една държава и нейната отбрана, значи си всичко друго само не и "читав учен" По=скоро си от назначените учЕни.\nИ като си взела да въздишаш по чиста и свята наука ... дай един пример за едно лекарство разработено в Соца или в СССР или сега в РФ. Една технология или метод, който да е полезен за самите тези държави или за човечеството.\nИ ако имаш глупостта на учен да ми дадеш някакъв незнаен случай, задай си въпроса защо вички вождове на Соца и сега на РФ се лекуват и умират в държави на НАТО?\nРейтинг: 285 10:03, 31 дек 19 Неутрално\n"Науко, победителко на мрака,\nако да беше за военни цели!"\nСултана, всяко научно откритие се прави поради това, че с него може да се трепят хора. Ако целта на откритието не е такава, то би трябвало да знаеш, че всяко направено откритие може да послужи за трепане на хора. Ми... така е. :)


Apartment Zarok 48C - НАЙ-НИСКИ ЦЕНИ от agoda.com\nApartment Zarok 48CАпартамент\n-, Baska, Башка, Хърватия, 51523 - Покажи на картатаApartment Zarok 48CВижте повече снимкиВижте повече снимкиВижте всички30снимки\nИдеален за развлечения и отдих, Apartment Zarok 48C се намира в Baska, който е един от районите на Башка. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. Apartment Zarok 48C прави всичко възможно гостите да се почувстват удобно. Затова хотелът предоставя най-добрите услуги и удобства. Хотелът предлага достъп до широк спектър от услуги като семейна стая. Насладете се на висококачествените удобства по време на престоя си тук. В някои стаи са на разположение климатик, хладилник, душ, пералня, машина за кафе/чай , които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. Насладете се на несравнимото качество на услугите и престижното местоположение на Apartment Zarok 48C.


Гана се подигра със звездите на Сърбия в драма с дузпа и червен картон (видео) - МОНДИАЛ 2010 - Sportal.bg\nГана се подигра със звездите на Сърбия в драма с дузпа и червен картон (видео)\n13 юни 2010 | 18:50\nГана победи Сърбия с 1:0 в дебютния двубой от група "Д" на Мондила след гол от дузпа на Асамоа Гиан в 85-ата минута. Това бе и първият 11-метров наказателен удар на 19-ото Световно първенство. Селекцията на Радомир Антич завърши последния 1/4 час в числено намален състав, след като Лукович получи втори жълт картон в 74-ата минута. Сърбите разочароваха с представянето си, а ганайците удариха и две греди, които можеха да направят първата африканска победа в ЮАР още по-изразителна.\nНикола Жигич и Марко Пантелич започнаха в атака за Сърбия, а Радомир Антич заложи на система 4-4-2 с Милош Красич и Милан Миланович по крилата. Африканците излязоха на "Лофтус Версфелд Стейдиъм" подредени в 4-2-3-1 с изнесен напред Асамоа Гиан.\nОще в първите секунди Пантелич и Анан опитаха по един мощен удар от дистанция. В 15-ата минута, след продължителна многоходова атака на Гана, Асамоа стреля остро по земя, но ударът му бе блокиран от Лукович. Възпитниците на Милован Райевац, които са най-младият отбор на Мондиала, започнаха без никакви притеснения, въпреки отсъствието на голямата им звезда Майкъл Есиен, владееха повече топката и изглеждаха доста по-остри в атака в първите 20 минути. В 19-ата минута Асамоа проби добре по левия фланг, центрира в наказателното поле, където сантиметри не достигнаха на Менса да засече с глава. Сърбите опитаха да затруднят ганайците с две интересни изпълнения на пряк свободен удар, при първото от които Пантелич бе намерен в наказателното поле, но не успя да овладее топката, пропускайки първата добра възможност, а впоследствие Коларов стреля силно, но ударът му не бе достатъчно точен.\nПет минути след подновяването на играта Йованович излезе на добра позиция, но стреля много неточно. В 54-ата минута Видич изпусна Деде Айеу в наказателното поле, но ударът с глава на ганайския нападател не намери целта. В 58-ата минута Жигич пропусна по изключително комичен и нелеп начин най-сериозното положение, създадено от сърбите, след като от границата на малкото наказателно поле не можа да уцели удобната топка, центрирана към него от Пантелич. Веднага след това и ганайците създадоха най-чистото си положение до този момент, след като Асамоа Гиан засече с глава едно центриране от ъглов удар, но ударът му срещна лявата греда на вратата, пазена от Стойкович.\nВ 74-ата минута сърбите останаха в числено намален състава, след като Лукович си изпроси нелеп втори жълт картон за задържане на противника. Въпреки това сърбите заиграха по-добре, именно след като останаха с човек по-малко, като десетина минути преди края създадоха една от най-добрите си атаки в мача, завършила с мощен удар на Милош Красич, спасен от Ричард Кингсън.\nВ 83-ата минута Кузманович сложи край на надеждите на Сърбия, след като направи абсурдна дузпа за очевидна игра с ръка след центриране на Стефан Апиа. Асамоа Гиан реализира хладнокръвно дузпата и даде аванс на своя отбор. В продължението на двубоя голмайсторът Гиан пропусна да увеличи преднината на ганайците, след като за втори път в този двубой уцели гредата.\nДругият двубой от група "Д" - между Германия и Австралия, е тази вечер от 21:30.


Моите сноуборд върхове 》книга от Владимир Павлов 》Книгомания\n„Моите сноуборд върхове“ - автобиографията на първият българин, който спусна със сноуборд 8-хилядника Манаслу. На гребена на планината с Владимир Павлов.\nВие оценявате:Моите сноуборд върхове\nСноуборд. Первые шаги.\nАрмен Назарян: Роден победител\nУбийството на невъзможното. (Книгата е посветена на Боян Петров)


Коментари - Д-р Дамянов: Успяхме да преборим рак на гърдата в последен стадий | Днес.dir.bg\nИсторията поставя множество въпроси за възможностите на лечение на онкоболните с помощта на интегративната медицина\n00:02 | 24.01.22\nБолен, търсещ лечение след официално лечение (нерегистриран)\nЛечението на онкологично болните със средствата на "официалната" медицина също струва много, но понеже го плаща ЗК - не се говори за това. За нас обаче най-вече е важно да оздравеем, а това никой от официалната медицина не обещава, дори за 1 и 2 стадий. Терапия след терапия, всеки прекарал терапии знае как се чувства след тях. ВСИЧКИ лекари правят пари от нашите болести и мъки! Въпросът е, може ли някой да лекува?\nНе се доверявайте на тези мошеници,пари ,пари, пари това ги вълнува,а вашият близък си заминава.Тая клиника е една добре смазана машина за пари ,но Бог гледа и ако има ад със сигурност ви очаква господа доктори интегративни мошеници.\nИнтегративна лъжа (нерегистриран)\nС магнитни двойки ,които представляват някакви магнитчета реално ше лекуват рак с метастази.Хора не си давайте парите на вятъра ,това са шамански истории от които печели само д-р Дамянов и екипа му от съмишленици.Да не говорим за един тест ,с който определят какви лекарства да ти назначат.На тоя тест буквално ти клатят краката и по това познавали от какви лекарства се нуждаеш .По скоро бих повярвал във вуду магии ,отколкото на тия лекари в кавички.\nВ никакъв случай не се доверявайте и не приемайте нищо от тази статия за истина. Погледнете също тук: https://frognews.bg/novini/sapruga-bolen-rak-pred-frog-varna-onia-sviat-integrativna-meditsina.html - същия лекар и уверенията на "съпругата", че мъжът й е излекуван. Мъжът й почина на 24.05.2016 или 3 месеца след тези нагли лъжи. Запознах се с него лично седмица преди да почине. Е, нямаше вид на излекуван - даже по-зле, за краткия му престой като мой съсед идва два пъти линейка, през цялото време пъшкаше, кашляше... Но пък жена му явно е прибрала някой лев за статийката...но това е друга тема - за морал... Лошото, че се подвеждат хора, които наистина имат нужда от подкрепа. Дядо ми си отиде също от рак на стомаха и хранопровода преди 27 години, замина си точно за два месеца, които прекара по болниците. Така че подкрепям борбата на всички, но подобна шарлатания трябва да се изобличава. Особено когато ти я предлагат захаросана на много висока цена.\nAsen Petrov (нерегистриран)\nД-р Дамянов е по-известен с публикациите си в чужбина отколкото в заблудената ни страна, днес и моят лекуващ лекар Д-р Марото Рей каза че познава методите му В Барселона има пет центъра по интегративна медицина напълно законни използвайки методите за които говори и доц. Дамянов. Общо взето, ако болестта се започне да се лекува навреме има шанс за забавяне на края повече отколкото с алтернативната медицина, но нека незнаещите, но злобни хора го плюят и очернят той доказа, че затварянето на центъра не е законно, а е управленчески произвол, иначе отдавна той да беше изчезнал от картата на София. но за радост на нас пациентите доволни от лечението той съществува и помага на болни унищожени от лекарско незнание.\nГерманска нова медицина (R) на д-р Рике Хамер!!!\nгнусна реклама (нерегистриран)\nна нагли лъжи е това!!!!! как не ви е срам да пускате такива реклами на изпечени мошеници???? Това е страго забранено от закона за здравето!!!! СЕМ трябва да се самосезира и да ви тръшне яка глоба! Давате трибуна на този мародер, който изпива кръвчицата на тежко болни жени, загубили всяка надежда и даващи мило и драго за някой ден живот.\nЗлобар иди да те уморят по бързата процедура\nТой че продава надежда е ясно. Ама знаете ли на какви цени я продава? Лечение в Германия ще ви излезе по-евтино!\nТЪРГОВЦИ НА НАДЕЖДА (нерегистриран)\nМНОГО АЛТЕРНАТИВНИ ЛЕЧИТЕЛИ СЕ НАВЪДИХА...ПОЧТИ КАТО В БРАЗИЛИЯ...\nМоя близка се довери на Дамянов и провежда сеанси в "клиниката" му по точно този метод. Ефектът беше, че ракът й прогресира, тя се влоши и вече не е между нас. Когато се влоши проведохме консултации с водещи онкологични клиники в Германия, включително и такива наблягащи на алтернативни методи. Те ни обясниха, че дори тестът й, правен при Дамянов няма никаква медицинска стойност и не показва нищо за заболяването. Продадоха й надежда - за която тя плати с живота си и с хиляди левове. Моля, не се лъжете да ходите там. Тези "хора" се интересуват единствено от парите ви! П.П. dir.bg, отвъд журналистическата етика е да се публикуват подвеждащи статии за пробив над рака абсолютно недоказани! Не е уместно в случая да цитирате и пробивът с имунотерапия в САЩ защото той, за разлика от методите на Дамянов, се основава на реално лечение. Вярвам, че надежда има, но тя идва от хора, които са онколози, а не търговци.\nИ ШАМАНИТЕ В БРАЗИЛИЯ ЛЕКУВАТ СЪЩО...\nИскам да поставя два основни въпроса към негативно коментиращите: 1. Как според вас влияят коментарите ви върху психо-емоционалното състояние на онкологично болни и техните близки, които са прочели мненията ви? И 2. Това, което разбира се не ви пожелавам - ако вие сте раково болни и в един момент ви кажат, че вече нищо не може да се направи пак ли ще напишете същото. Очаквам вашите отговори...\nСамо малоумник може да вярва на тези изроди. ДВА ПЪТИ е отнеман лиценза на тази псевдоклиника, в която НЯМА НИТО ЕДИН ОНКОЛОГ, а се занимават с онкология, а единият съдружник е физик, а не лекар! Тези наглеци отнемат възможността на хора, които са им повярвали, наистина да се излекуват. Давайки им лъжливи надежди, те карат хората да пропуснат шанса си за удължаване на живота си (трудно е да се каже, дали са напълно излекувани), когато всеки ден закъснение е фатален.\nА официалната медицина никога ли не дава напразни надежди? Винаги ли, лечението е успешно? А ятрогенни болести, съществуват ли или не?\nИ двата пъти беше управленчески произвол, който не издържа в съда , затова центъра продължава да съществува. Неоспорим факт\nЖена ми беше болна от рак на панкреаса. И този, все още с неотнети лекарски права, ни изсмука парите, без да я прегледа дори. Уж й сменяше кръвта, уж нещо друго й прави. Дори не й сложи катетър, за да й изпразни пикочния мехур, а коремът й беше подут. В друга болница веднага това й направиха, за да я облекчат поне малко. Този не е същество, той дори не е вещество. Този е изрод. Болните и близките им да бягат далеч от тези изроди!\nВладимир, Стоян или както ти е там името, няма нищо по-добро от това пациентът и близките му да знаят истината. Казвам ти го като човек, който има друго нелечимо страдание, което ме направи мен лично инвалид, казвам ти го и като човек, който в момента преживява кошмарът рак на най-близкият човек. Не говоря празни приказки, а говоря от личен опит - истината и само истината трябва да се казва, не да се заблуждават пациенти в терминален стадий, че ако дадат 20-30 000 евро и ще се излекуват, така че в последните им дни на тоя свят, те започват да разпродават апартаменти, земи, други имоти, за да осигурят пари за лечение, което е на принципа "Това, което ви обещаваме, никой не може да ви го даде". Не знам защо смятате, че да ви заблуждават е по-добър вариант!\nНашите коментари са ПРЪТ в колелата ма печалбари и продавачи! Друго ?\nПоздравления, дано това е началото на края на тази болест\nПогледнете тази статия ш Монитор от 2016 / според мен казва достатъчно.... Хора, не вярвайте на шарлатани.... https://www.monitor.bg/bg/a/view/59448-%D0%9F%D1%80%D0%BE%D0%BA%D1%83%D1%80%D0%B0%D1%82%D1%83%D1%80%D0%B0%D1%82%D0%B0-%D0%BF%D0%BE%D0%B3%D0%BD%D0%B0-%D0%BE%D0%BD%D0%BA%D0%BE%D1%86%D0%B5%D0%BD%D1%82%D1%8A%D1%80-%D0%BC%D0%B5%D0%BD%D1%82%D0%B5\nДокато вярваш на платени публикации стотици хора ще бъдат убити от химиотерапевтите\nДо 1984 -напълно сериозно (нерегистриран)\nИ аз съм с онкозаболяване Т1Н0М0, квадрантна мастектомия. Минах лъче и още си нося последствията.Имаше огромен натиск от лекарите за химиотерапия, която категорично отказах. Нагледах се на какво ли не, вкл. и изтрити папили на пръстите. Това по времето на прословутите пръстови отпечатъци, при които системата ме можа да ги регистрира. Какво по-голямо доказателство за вредата върху здравите клетки и спорната полза при туморните. Това на алкалния РН е абсолютно вярно и доказано, диетите също, както и глада. Две години си блъскам главата по темата, но не намерих лекар, който да направи индивидуален план за лечение. Всички повтарят като папагали химия, та химия, та чак и при национален консултант ме пращаха. И всичко това само на база патохистология и нищо друго. Та молбата ми е ако имаш повече инфо, да споделиш. Благодаря и бъди здрав.\nнапълно сериозно ,не съм 1984 , но това което казва е прав, прочетете и "бялата книга на живота" мен също ме отписаха ,преди повече от 10 години, това което пише в статията е доста вярно и логично, направих нещо подобно сам, защото нямах каво повече да губя, 1 раковите клетки се предизвикват от микро паразити /споменато е в статията и в много научни съобщения/ 2 Обичат въглехидрати /при гладуване и ли добавяне на инсулин започват да гладуват и отварят рецептори/ 3 В този момент може да се вкара лекарство химиотерапевтик / нека това не Ви учудва или плаши , това е отровата която ги убива/ не са необходими големи дози има орални продукти например петнимазоловата група - метродиназол 4. важто трябва да се приема по схема /схема няма написана никъде , но ако мислите логично ще разберете / 10 дни /не 7 както пише на описанието / прием на 8 часа и спазване на точното време и 10 дни почивка , това се повтаря три пъти и се проверява ефекта след 3 -6 месеца може да се повтори ---- не съм лекар , не се напъвам да лекувам по интернет , но знам какво е да се чувсташ безпомощен и да знаете ,че може и сам , търсете поздрави успх\nПотърси "Будвиг протокол". Ако не помогне, поне няма да навреди. Има клиники в Испания, Австрия и Щатите, които го прилагат против онко-заболявания. Успех!\nПриятел аз съм със нефректомия от 2010 до сега ми намериха хиляди разсейки според скенерите и разчитанията ин от докторите. За сега се поддържам само със биомагнетизъм. Информация има в испански сайтове защото в Мадрид има специализация - специалист по медицински биомагнетизъм. В ютубе има много видеа по този въпрос, не всичко е вярно, но все пак можеш да извлечеш полезна информация Мочт лекар е Kristobal Ruiz\n... на човек с мустаци, вяра НИКОГА! ... изпитано правило!\nАбсолютна наглост е лекар да обяснява, че е преборил рака. Да, може да е имал късмет пациентът и нека! Да, може да го залъгваш, че това е за последно и вече никакви раци няма да види. Но да се пъчиш по медииите с глупостта: "Ние преборихме рак" говори или за пълна малоумщина, или по-вероятно за нагла самореклама с цел изстискване на повече пари от повече нещастни болни.\nДядооооо, Ракът не е болест а състояние на имунната ти система унищожена от химията, която гълтаме, дишаме и пиеме всеки ден. Затова лекарят не се справя с него а ти помага ако искаш да се справиш ти\nДО ВСИЧКИ: Прочетете статията издадена след световната среща на онколозите в Хайделберг през 2010 г., наречена "The Warburg Phenomenon and Other Metabolic Alterations of Cancer Cells" и ще сте наясно, че РАК СЕ БОРИ С ГЛАД! ... статията не е за неграмотни, на английски е!\nАбсолютно правилно! Рак се бори успешно само с глад. Ракът загива. Проблемът засега е, че загиват и пациентите, но по въпроса се работи. Засега е важно, че побеждаваме рака.\nТози Дамянов е много тъп и алчен. Имам опит от 14 месечна разправия с него за моя близка. Съжалявам, че аз бях човека който я заведе при него. Не се лъжете, хора, потърсете в интернет и други мнения за него, преди да се подведете да му се връзвате на приказките. Или идете в клиниката му и си съставете собствено мнение от разговорите с пациентите.\nНе му вярвайте.Този човек унищожи майка ми с неговите "методи".Този център е една касичка за събиране на пари от нещастни хора.\nНеясна работа (нерегистриран)\nАбе Дир, това платена публикация ли еи ли какво? Един лекар се хвали с единичен "уникален" случай. Дотук - добре. Ама имаше май едни критерии за научен подход и доказване на твърдения ... отделно - с медицинска специфика. Иначе така всеки шарлатанин ще получи (безплатна) трибуна рано сутрин.\nТе получават непрекъснато безплатна трибуна! С цел сензация и вдигане на рейтинги непрекъснато се канят шарлатани.\nБългарският Жоао Де Деус - обещава срещу огромни суми пари чудеса, а накрая нищо. Достатъчно информация има в интернет за него и така наречения център. Търсете мнения на пациенти - ще останете потресени от това, което споделят хората. Не знам защо се правят реклами на такива личности, които от години са се самодоказали като измамници. Надявам се да не ми изтрият коментара, защото така може би ще се повиши вниманието на хората да се интересуват предварително, да събират информация и да прочетат, какво споделят хората, които са минали, за да знаят, че резултатите много се различават от обещаните неща.\nА вие били ли сте в този център, че коментирате с такива думи?\nНе съм лекар (нерегистриран)\nТози "лекар" да е чувал за медицинска статистика, медиана и пр. Какво означава ЕДНА жена? Или си прави реклама на центъра, за да идват хората с надеждите си при него и да му пълнят гушата..\nИ аз не съм (нерегистриран)\nАми в случая с оная американка дето го раздухаха у нас в програмата са включени само 3 пациенти от които само при нея е имало положителен ефект от онази терапия с Т-клетките. В такъв случай онзи американски институт какво прави - самореклама, печалбарство или нещо друго?\nАлександра Димитрова (нерегистриран)\nМинах по този тежък път и със сигурност мога да твърдя, че алтернативната медицина има бъдеще, за разлика от традиционната, която е комерсиална и не помага, а убива!\nМомиче, ако това са ти реалните имена, моля те не пиши глупости! Рак не се лекува с алтернативни методи. Доказателства милиони срещу твоят анонимен коментар!\nгосподин Точка - ... прочети статията издадена след световната среща на онколозите в Хайделберг през 2010 г., наречена "The Warburg Phenomenon and Other Metabolic Alterations of Cancer Cells" и ще спреш да говориш глупости! РАК СЕ БОРИ С ГЛАД!\nЧета коментарите и се чудя! Що за хора сме ние Българите!? Един работи и се мъчи да направи нещо А кибиците отстрани си чоплят носа, нищо не правят но отворили усти и плюят до "опиянение"!?\nМоже би трябва да потърсите в интернет мнения на пациенти или по-скоро на техните близки, които са минали през лечението на въпросният господин, който ми е трудно да нарека лекар. Повече му прилича да го нарека бизнесмен и печалбар.\nабе незнам дали това което говори докрора е вярно или не е , но е факт че при онкоболни един от факторите който дава сила да се бориш е надеждата че там някъде в тунела има светлина и шанс малък или голям все пак някакъв шанс а не смъртна присъда и време в което да дочакаш предизвестен край в агония\nТова е пълна идиотия, не знам защо лъжат хората. Ей заради такива статии отчаяни хора си погубват живота с "медиума Жоао" от Бразилия или както там се казваше. Дори да са излекували нещо, това е ЕДИН случай, за да може дори да се спомене като позитивен резултат трябва да има клинично изследване с най-малко десетки участници.\nЕ ОК бряво... и на него и на американските учени. Само, че времето ще покаже дали лечението и на едните и на другите е с краен резултат. Все пак както бяха споменали в американския случай - жената вече беше "излекувана веднъж" след което раковите клетки се бяха появили няколко години по-късно. За да е сполучливо едно раково лечение трябва да се гледа дали ще има повторна поява, а не дали са успели да изчистят туморите... все пак туморите са само симптома.\nТова платена статия ли е? Защо правите реклама на недоказани, да не кажа направо псевдо-научни, методи? Защо ясно не сте посочили, че става дума за НЕмедицинските метод?\nТози екземпляр си го знаем много отдавна. Доказал се мошеник и завършен лъжец. Жалкото е, че много пациентки загубили всякаква надежда ще се вържат на лъжите и ще му напълнят лакомата гуша.\nА вие като сте лекар защо не си застанете с ИМЕТО???\nИ какво ако напише, че е Стоян или Иван? Факт, че човекът от снимката по-горе е мошеник, останалото си е на ваша отговорност. После да не ревете като една Теодора.\nА бе не че съм лекар (нерегистриран)\nама това с инсулина не предизвиква ли хипогликемична криза? Щото е точно начина по който диабетно болните я получават. Добре подават захар, но от тук не следва ли, че ще надуят пациента като плондер? В смисъл да му причинят свръхтегло и то за кратко време? Не че това не е по-малкият проблем ама си е страничен ефект поне на хартия\nабе ясно че не си лекар\nТова платен материал ли е? От далече мирише на стъкмистика и измама. Времето е най-добрият съдник....\nБраво на доктора и екипа.\nХристина Алексова (нерегистриран)\nТази статия ми оправи настроението. Дано да е истина.\n1984 - Модераторе, ще те еба в гъза, не ме трий! (нерегистриран)\n... точно така - ПЪЛНИ ГЛУПОСТИ Това, което тъпака-убиец в бяля престилка на снимката нарича ТЕРАПИЯ го прави ПАНКРЕАСА САМ, когато човек е на пълен глад панкреаса секретира постоянно белтъка ТРИПСИН, който разгражда обвивката на раковата клетка и след това фагоцитите от имунната система за части от секундата буквално изяждат раковата клетка. ОБАЧЕ с цел хиомиоизмамата тук и с цел забогатяване и имитиране на дейност се говори като за нещо велико! ... който чете знае, който слуша убийците в бели престилки УМИРА бързо! ... нека попитаме за тази жена след 5 години, какъвто е срока за умиране на 98% от всички "лекувани" по точн този метод описан в статията. 18 месеца издържат, но не издържат повече от 5 години. Когато оставите организма сам да се справи с РАКА живеете още 30 -40 години. ТОВА Е ОПИСАНО ВЪВ ВСИЧКИ УЧЕБНИЦИ ПО ХИСТОЛОГИЯ, БИОХИМИЯ, ФИЗИОЛОГИЯ!\n... а къде остана предписаването на високо-алкална диета за повишаванена pH на организма. Именно Отто Варбург е получил Нобелова награда преди 70 години описвайки метаболизма на рака, като е казал, че където има висока алкалност, рак НЯМА и го е доказал по 10000 начини и още никой не е успял да докаже обратното! А как се предпазват здравите клетки в организма при тази т.н. "терапия" - НИКАК - и те биват отравяни от химоио"терапевтика" понеже няма СЕЛЕКТИВНОСТ. Това е същото като да пиете солна киселина, зашото тя убива раковите клетки, ДА, но и здравите. СПРЕТЕ С ТАЗИ ИЗМАМА И МАСОВ ГЕНОЦИД ИЗРОДИ!\nВероятно за разлика от теб аз съм лекар. Не ми прави препратки. Комуникацията ми с хора, които нямат представа от интегративна медицина е дотук. Пожелавам успех на невежите!!!\nСТРАШЕН ТЪПАНАР СИ!!! БИ ЛИ МИ ПРЕДОСТАВИЛ ИНФО В КОЙ УЧЕБНИК И НА КОЯ СТРАНИЦА ГО ПИШЕ ТОВА.\nТака зададен въпроса е комичен и означава само едно - ти никога не си отварял нито един учебник по медицина. Ако беше така щеше да си наясно с базалния метаболизъм както на раковата, така и на здравата клетка и НИКОГА, НИКОГА нямаше да напишеш този малоумен въпрос! ... това, че има лекарска мафия създадена от Световната Здравна Организация (W.H.O.), която е частна фирма на рода Ротшийлд, диктуваща как точно да се избива населението на Земята чрез подобни дивашки методи! ... не успяваш да ме провокираш с подобен въпрос, понеже който е умен и му се чете, ще купи който и да е учебник по медицина, (да речем Физиологията на Зилбернагъл) и когато прочете как панкреаса секретира Трипсина, за който споменах и за метаболизма на клетка, описан във всяка една Хистология, ще те заплюе с най-зеленикавата и мазна храчка на която е способен! Подобни провокаторчета като теб за тумор за обществото!\n... Владимире, прочети статията издадена след световната среща на онколозите в Хайделберг през 2010 г., наречена "The Warburg Phenomenon and Other Metabolic Alterations of Cancer Cells" и ще спреш да задаваш неуки въпроси!\nТрипсинът не е ли храносмилателен ензим, който действа в тънкото черво?\nТрипсин Панкреатичен ензим, който има значение за белтъчното разграждане. Трипсинът разгражда белтъците до пептони и аминокиселини. Продуцира се от панкреаса в неактивна форма, която се активира в червата под действието на други ензими.\n... да именно, няма противоречие - точно така действа и на раковите клетки! Да се говори обаче, че е само храносмилателен ензим е непълна и подвеждаща информацция. Енззима си е ензим, той действа върху определени молекули, а дали те са от храната или вече катабилизирани или метабилизирани от тялото няма значение, той действа и върху тях! ДЕЙСТВА И ВЪРХУ РАКОВИТЕ КЛЕТКИ! БЕЗОТКАЗНО! ... хората, които не се подлагат на хиомиоизмама и лъЖелечение, а преминават на високо-алкална диета със зеленчуци и минимална по количество белтъчна храна заради необходимия минимум от аминокиселини - ЖИЕВЯТ. Около Вас има десетки хора, които не са се подвели по "методите за лечение" на убийците-лекари и са приложили именно това ПРОСТО и 100% ЕФЕКТИВНО СРЕДСТВО - глад срещу рак!\nГеорги Михайлов (нерегистриран)\nБезчовечно същество е тоя доФтор!\nПЪЛНИ ГЛУПОСТИ- ТЪРГОВЦИТЕ НЕ САМО ВЛЯЗОХА,НО ЗАВЗЕХА ХРАМА...